Helgelandsmoen Næringspark

Helgelandsmoen Næringspark AS er et eiendomsselskap som oppstod i 2004, da en samling av investorer fra Ringerike kjøpte tidligere Helgelandsmoen leir. Den gamle militærleiren ligger langs Gomnesveien (fylkesvei 158 i Hole) på Helgelandsmoen, langs bredden av Storelva, i Hole kommune, Buskerud. Næringsparken utnytter bygningsmassen etter Forsvaret, og en rekke bedrifter og foreninger har etablert seg der. Den tidligere militærleiren har i dag flere arbeidsplasser enn da Forsvaret forlot distriktet.

 Beliggenhet og innhold 
Helgelandsmoen Næringspark ligger cirka 10 minutter eller 8–9 km fra Hønefoss, som er naturlig handelssentrum for kommunene Hole og Ringerike. Næringsparken består av cirka 430 daa med 37 000 kvm bygningsmasse, som for en stor del konsentrert rundt større og mindre rektangulære åpne plasser. Det meste er asfaltert. Det er tilkomst til området via inn- og utkjørselen i Portveien, som har bom i begge retninger.

Inne på det store området, som er inngjerdet og preget av grønne plener og store bjørketrær, finnes også et nettverk av småveier; Portveien, Patruljeveien, Munchs vei, Magasinveien, Kapteinveien, Furuhallveien, Regimentsveien og Hans Grenaders vei. Blant de største aktørene er Hjelp24 NIMI Ringerike, Chassiservice AS og Etac AS.

 Freda bygninger 
miniatyr|Fredet telthus, nr 70 (kulturminne)
miniatyr|Fredet telthus, nr 74 (kulturminne)
Noen av bygningene er fredet, blant annet det gamle kornmagasinet/depotet. «Ringerikes bygdemagazin», som var kornmagasin for alle bygdene på Ringerike, ble bygd i 1820 og består av seks etasjer. Bygningen sto opprinnelig ved Norderhov kirke og ble i 1830–1840 åra også benyttet som varetektsarrest. I 1868 ble magasinbygget solgt på auksjon (kjøper var Forsvaret) og flyttet til sin nåværende posisjon, der bygningen tjente som militært depot. Den er nå fredet. Også to gamle telthus er fredet. De ble flyttet hit i 1869, fra sin opprinnelige plass ved den gamle militære ekserserplassen Jensebråten på Tanbergmoen.

Inne på området finnes det også et lite kapell, Helgelandsmoen kapell. Det ble bygget i 1983 og har plass for 40 besøkende. Kapellet har ekstern støpul.

 Helgelandsmoen brygge 
I sommerhalvåret (1. mai–30. september) anløper «Dronning Tyra» Helgelandsmoen brygge i enden av Munchs vei. Den gruntgående elvebåten gjør turer både opp elva til Glatved brygge og ned elva til Tyrifjorden og Vik brygge ved Vik i Steinsfjorden. Båten er 20 meter lang, 5 meter bred, og sertifisert for 70 passasjerer og en besetning på fem.

 Etableringer 
 Bedrifter 

 Actic Gym
 Autoconsult
 Chassiservice AS
 Dieslgrossisten AS
 Dorcas Produkter
 Etac AS
 Fisker'n og Kokken
 Futuria Design & Media
 Galleri Klevjer / Klevjer Kunstdepot
 General Hotell
 Gomnes Asfalt AS
 Helgelandsmoen barnehage
 Helgelandsmoen Bil AS
 Hjelp24 NIMI Ringerike
 Hole kommune
 Martins Bilformidling
 Mattekompaniet
 Mekonomen Tyrifjord Bil
 Mona Lisa Agentur
 Norsk Forening for Kognitiv Terapi
 Pact Systems Norway
 Pizzeria del Generale
 Premietoppen Kjell Strandi
 ProKart AS
 Ring Stål AS
 Ringerike Bioenergi AS
 Ringerike & Hole Bilpleie
 Ringeriksbadet
 sweetUS
 Tinn Per
 TS Bilglass
 Tyrifjord Cruise

 Foreninger 
 Forsvarets Seniorforbund avdeling Ringerike/Hole
 Hønefoss Hundeklubb
 Infanteriets Pokerklubb
 Hønefoss Miniklubb
 Ringerike sykkelklubb
 Ringerike svømmeklubb

 Fotogalleri 

 Se også 
 Helgelandsmoen leir
 Helgelandsmoen kapell
 Helgelandsmoen

 Eksterne lenker 
 Helgelandsmoen Næringspark
 Helgelandsmoen Næringspark på Norgeskart.no

Kategori:Næringsliv i Hole
Kategori:Etableringer i 2004